Før saneringen på begynnelsen av 1960-tallet endte flere av gatene på Enerhaugen ved denne plassen. Flisberget og Enerhauggata kom vestfra og Langleiken (samt nevnte Smedgata) nordfra. På østsiden fortsatte Enerhauggatas løp ned mot Borggata og Åkebergveien. Der er det i dag en gangvei. Flere av de nevnte gatene forsvant ved saneringen, og Enerhauggatas løp ble lagt om.